b'\n_START_ARTICLE_\nTanums store rettskrivningsordbok\n_START_PARAGRAPH_\nTanums store rettskrivningsordbok er en norsk ordbok p\xc3\xa5 bokm\xc3\xa5l som har v\xc3\xa6rt redigert av professor Jakob Sverdrup, rektor Marius Sandvei, Bernt Fossest\xc3\xb8l og Boye Wangensteen. Den har utkommet p\xc3\xa5 Johan Grundt Tanum Forlag og senere p\xc3\xa5 Kunnskapsforlaget._NEWLINE_Den f\xc3\xb8rste utgaven kom ut i 1940 under tittelen Norsk rettskrivningsordbok og var redigert av Sverdrup og Sandvei. Det er siden utkommet ytterligere ni utgaver av ordboka, deriblant tredje utgave 1961, fjerde utgave 1974, femte utgave 1979, sjette utgave 1983, sjuende utgave 1989, \xc3\xa5ttende utgave 1996, niende utgave 2005 og tiende utgave 2015. 1989-utgaven er beryktet for \xc3\xa5 ha blitt trykt med feilaktig s\xc3\xa6rskriving av tittelen p\xc3\xa5 bokryggen.'